stanford-oval/wikipedia huggingface dataset:
אדוארדו דה סילבה
קריירה מקצוענית

בגיל 15 עבר אדוארדו, אז שחקן אלמוני וחובבני, מברזיל לקרואטיה לעיר זאגרב ופנה למועדון הכדורגל דינמו זאגרב במדיה שאלה יבחנו אותו כדי שזה יצטרף למועדון. במועדון התרשמו מהשחקן והחתימו אותו על חוזה אך השאילו אותו תחילה למועדון הנוער של קבוצת בנגו הברזילאית למשך עונה אחת. לאחר שחזר מההשאלה בברזיל שיחק אדוארדו במדי קבוצת הנוער של דינמו זאגרב עד שעלה לבוגרים לראשונה בעונת 2001/2002, אז הוחלט להשאילו לקבוצה אחרת בקרואטיה כדי שיצבור דקות משחק והוא הושאל לקבוצת אינטר זאפרשיץ', אז בליגת המשנה בקרואטיה. במהלך עונת 2002/03, בה שיחק באינטר, הבקיע אדוארדו עשרה שערים ב-15 משחקים בהם שותף ולכן הוחלט בדינמו זאגרב לשלבו בקבוצה.
בעונת 2003/04 חזר אדוארדו לדינמו זאגרב וזכה למקום בהרכב הפותח של הקבוצה ונבחר לשחקן המצטיין בכדורגל הקרואטי לשנת 2004. אדוארדו זכה למעמד חזק בדינמו זאגרב, עימה שיחק גם במוקדמות ליגת האלופות והיה לשחקן הראשון שהבקיע נגד ארסנל באצטדיון האמירויות במסגרת בינלאומית אי פעם, אך לצערה של דינמו זאגרב, שני המשחקים הסתכמו ל-1–5 לטובת ארסנל וזו עלתה לשלב הבא. גם בגביע אופ"א שיחק אדוארדו וכבש במדי זאגרב, כולל שני הגולים בהפסד הכולל 2–5 לקבוצת אוסר הצרפתית.
ב-3 ביולי 2007 עבר אדוארדו לקבוצת ארסנל האנגלית והנהלת הקבוצה הצליחה לסדר לו סידור עבודה באנגליה, בשל אי-היותו תושב האיחוד האירופי. בארסנל הבקיע אדוארדו את שער הבכורה שלו בשלב השלישי של מוקדמות ליגת האלופות, נגד ספרטה פראג הצ'כית.
ב-23 בפברואר 2008 אדוארדו נפצע במהלך משחק ליגה נגד בירמינגהאם לאחר תיקול חריף של מרטין טיילור שהורחק בכרטיס אדום. אדוארדו שבר את רגלו ונעדר ללמעלה משנה. ארסן ונגר, מנג'ר ארסנל, הגיב לדברים: "טיילור לא צריך לשחק כדורגל יותר". לאחר מכן, ונגר התנצל על דבריו וטען שהם 'מוגזמים'.
דה סילבה חזר לשחק במשחק מול קארדיף סיטי במסגרת שמינית גמר גביע ה-FA ב-17 בפברואר 2009, ואף כבש צמד בניצחון קבוצתו בתוצאה 0–4. עם זאת, לאחר המשחק התברר שהוא סובל פעם נוספת מפציעה בשריר הסובך, ובעקבות כך נעדר למשך שבועיים.
ב-21 ביוני 2010 חתם אדוארדו בקבוצת שחטאר דונצק מאוקראינה. דה סילבה זכה העם הקבוצה בארבע אליפויות רצופות (בין 2011 ל-2014) ושלושה גביעים רצופים (בין 2011 ל-2013). כמו כן, זכה אדוארדו עם הקבוצה בסופר קאפ האוקראיני בשנת 2012.
ב-17 ביולי 2014 חתם בשורות קבוצת פלמנגו הברזילאית.
ב-10 ביולי 2015 חזר לשחטאר דונצק לעונה וחצי שבסופה שוחרר מהקבוצה. ב-1 במרץ 2017 חתם באתלטיקו פרנאאנסה. ב-4 בינואר 2018 חתם בלגיה ורשה הפולנית. כעבור שנה, במהלכה לא הבקיע אף שער ב-10 הופעות בליגה הפולנית, עזב את הקבוצה.
בנבחרות קרואטיה

בשנת 2002 זכה אדוארדו לזימון בכורה לנבחרת קרואטיה עד גיל 21 לשלב המוקדם לפני אליפות אירופה 2004, אז שיחק אדוארדו מספר משחקים והבקיע רק שער אחד, נגד נבחרת סרביה ומונטנגרו עד גיל 21. אדוארדו אף זכה לזימון לטורניר מוקדמות אליפות אירופה ב-2006, אז הבקיע שבעה שערים בקמפיין בו הפסידה נבחרתו בפלייאוף לפני האליפות מול סרביה ומונטנגרו בתוצאה 2–5 כאשר את שני השערים לזכות קרואטיה מבקיע אדוארדו. בסך הכל רשם אדוארדו 12 הופעות במדי הנבחרת הצעירה של קרואטיה והבקיע עשרה שערים.
אדוארדו זכה לזימון הבכורה לנבחרת הבוגרת של קרואטיה ב-16 בנובמבר 2004, במשחק ידידות מול נבחרת אירלנד, בו נכנס כמחליף במחצית השנייה. אדוארדו לא זומן בסופו של דבר לנבחרת קרואטיה במונדיאל 2006 שנערך בגרמניה והצטרף לנבחרת הלאומית הקרואטית רק בקמפיין מוקדמות יורו 2008. משחקו הרשמי הראשון בנבחרת הקרואטית, במסגרת קמפיין כלשהו, היה נגד נבחרת רוסיה והוא הבקיע את שערו הראשון אי פעם במדי הנבחרת במסגרת קמפיין נגד נבחרת אנגליה במשחק שנערך כחודש לאחר מכן. במשחק ב-11 בנובמבר 2006 שיחקה נבחרת קרואטיה נגד נבחרת ישראל באצטדיון רמת גן, בישראל, באותו המשחק הבקיע אדוארדו שלושער כאשר בסופו של המשחק ניצחה קרואטיה 3–4 (לישראל כבשו רוברטו קולאוטי צמד ויוסי בניון).
אדוארדו נכלל בסגל הנבחרת הקואטית גם במסגרת יורו 2012 ובמונדיאל 2014 כשאחריו הודיע על פרישה מהנבחרת.
הישגים > תארים קבוצתיים

ליגת העל הקרואטית (2): 2005/2006, 2006/2007
הגביע הקרואטי (2): 2003/2004, 2006/2007
הסופרקאפ הקרואטי (2): 2003, 2006
ליגת העל האוקראינית (4): 2010/2011, 2011/2012, 2012/2013, 2013/2014
הגביע האוקראיני (4): 2010/2011, 2011/2012, 2012/2013, 2015/2016
הסופר קאפ האוקראיני (1): 2012
הישגים > תארים אישיים

כדורגלן השנה בקרואטיה (2): 2004, 2006
כדורגלן השנה בליגה הקרואטית הבכירה (1): 2004
מלך השערים של הליגה הקרואטית (1): 2007
הערות שוליים

↑  אדוארדו שוב נפצע. ונגר: "זה פשוט סיוט", באתר ערוץ הספורט, 19 בפברואר 2009
| נבחרת קרואטיה – יורו 2012 |
| --- | --- | --- |
|  1 פלטיקוסה •  2 סטריניץ' •  3 שימוניץ' •  4 בולייאט •  5 צ'ורלוקה •  6 פראניץ' •  7 רקיטיץ' •  8 ווקוייביץ' •  9 ילאביץ' •  10 מודריץ' •   11 סרנה •  12 קלאבה • 13 שילדנפלד •  14 באדל • 15 ורסאלקו • 16 דוימוביץ' • 17 מנדז'וקיץ' • 18 קאליניץ' • 19 קראנצ'ר • 20 פרישיץ' • 21 וידה • 22 דה סילבה • 23 סובשיץ' • מאמן: ביליץ' |  1 פלטיקוסה •  2 סטריניץ' •  3 שימוניץ' •  4 בולייאט •  5 צ'ורלוקה •  6 פראניץ' •  7 רקיטיץ' •  8 ווקוייביץ' •  9 ילאביץ' •  10 מודריץ' •   11 סרנה •  12 קלאבה • 13 שילדנפלד •  14 באדל • 15 ורסאלקו • 16 דוימוביץ' • 17 מנדז'וקיץ' • 18 קאליניץ' • 19 קראנצ'ר • 20 פרישיץ' • 21 וידה • 22 דה סילבה • 23 סובשיץ' • מאמן: ביליץ' | קרואטיה |
| נבחרת קרואטיה – מונדיאל 2014 |
| --- | --- | --- |
|  1 פלטיקוסה •  2 ורסאלקו •  3 פראניץ' •  4 פרישיץ' •  5 צ'ורלוקה •  6 לוברן •  7 רקיטיץ' •  8 ווקוייביץ' •  9 ילאביץ' •  10 מודריץ' •   11 סרנה •  12 זלאניקה • 13 שילדנפלד •  14 ברוזוביץ' • 15 באדל • 16 רביץ' • 17 מנדז'וקיץ' • 18 אוליץ' • 19 סאמיר • 20 קובאצ'יץ' • 21 וידה • 22 אדוארדו • 23 סובשיץ' • מאמן: קובאץ' |  1 פלטיקוסה •  2 ורסאלקו •  3 פראניץ' •  4 פרישיץ' •  5 צ'ורלוקה •  6 לוברן •  7 רקיטיץ' •  8 ווקוייביץ' •  9 ילאביץ' •  10 מודריץ' •   11 סרנה •  12 זלאניקה • 13 שילדנפלד •  14 ברוזוביץ' • 15 באדל • 16 רביץ' • 17 מנדז'וקיץ' • 18 אוליץ' • 19 סאמיר • 20 קובאצ'יץ' • 21 וידה • 22 אדוארדו • 23 סובשיץ' • מאמן: קובאץ' | קרואטיה |
True Love (שיר של קול פורטר)

| --- | --- |

 סינגל בביצוע בינג קרוסבי וגרייס קלי
 מתוך האלבום High Society (אנ')
 יצא לאור:  אוגוסט 1956
 תאריך הקלטה:  22 בפברואר 1956
 סוגה:  מוזיקה קלה
 שפה:  אנגלית
 בי-סייד:  "Well, Did You Evah!"
 אורך:  3:07
 חברת תקליטים:  קפיטול רקורדס
 כתיבה:  קול פורטר
 לחן:  קול פורטר
 הפקה:  ג'וני גרין (אנ')
"True Love" (בתרגום חופשי מאנגלית: "אהבה אמיתית" או "אהבת אמת") הוא שיר פופולרי מאת כותב השירים האמריקאי קול פורטר. השיר יצא לאור והתפרסם לראשונה ב־1956 בביצוע בינג קרוסבי וגרייס קלי בסרט המוזיקלי "החברה הגבוהה". השיר היה מועמד לפרס אוסקר לשיר המקורי הטוב ביותר.
גרסת המקור

לגרסת קרוסבי־קלי עיבוד רומנטי, שנעשה על ידי ג'וני גרין (אנ'), שגם ניצח על תזמורת MGM, שנגינתה מלווה את השיר. סינגל זה היה להיט שהגיע למקום הרביעי בבריטניה, למקום השלישי באוסטרליה ולמקום הראשון בהולנד. הוא היה תקליט הזהב היחיד של קלי ותקליט הזהב ה־21 של קרוסבי. השיר היה מועמד לפרס אוסקר לשיר המקורי הטוב ביותר.
הקלטות שדורגו במצעדים

ריצ'רד צ'מברלין הוציא לאור ב־1963 גרסת כיסוי לשיר כסינגל, שהגיע למקום ה־30 בבריטניה.
גרסתו של שאקין סטיבנס (אנ'), שנכללה באלבומו "A Whole Lotta Shaky" ‏(1988), הגיעה למקום ה־23 בבריטניה.
אלטון ג'ון וקיקי די הקליטו ב־1993 גרסת דואט לשיר בעיבוד מוזיקה עכשווית למבוגרים. ג'ון זכר את השיר בחיבה מימי ילדותו, אז שמע את השיר לראשונה בגרסת המקור של קרוסבי וקלי בסרט "החברה הגבוהה". הגרסה נכללה באלבום הדואטים של ג'ון, Duets (אנ') ‏(1993). הסינגל הגיע למקום השני במצעד הסינגלים הבריטי ובמצעד הסינגלים האירי, ולמקום ה־56 בארצות הברית.
הקלטות אחרות

רשימה חלקית של גרסאות אחרות שהצליחו:
גרסתה של ג'יין פאוול יצאה לאור בזמן שיצאה לאור גרסת קרוסבי־קלי, וגם היא הייתה פופולרית.
אלביס פרסלי הקליט לשיר גרסה, שנכללה באלבומו המצליח "Loving You" ‏(1957).
ריקי נלסון הקליט לשיר גרסה, שנכללה באלבום הבכורה שלו, "Ricky" ‏(1957).
פטסי קליין הקליטה לשיר גרסה, שנכללה באלבום האולפן השני שלה, "Patsy Cline Showcase" ‏(1961).
שלי פברס (אנ') הקליטה לשיר גרסה, שנכללה באלבומה "Shelley!" ‏(1962).
נגן החצוצרה אל הירט (אנ') הקליט לשיר גרסה כלית, שנכללה באלבומו "Trumpet and Strings" ‏(1962).
האחים אברלי הקליטו לשיר גרסה, שנכללה באלבומם "Instant Party" ‏(1962). גרסה זאת לא זכתה להצלחה מסחרית.
גרסתה של ננסי סינטרה יצאה לאור כסינגל ב־1965.
ג'ק ג'ונס הקליט לשיר גרסה, שנכללה באלבום הקלסיקות הרומנטיות שלו "There's Love and There's Love and There's Love" ‏(1965), שאותו עיבד נלסון רידל.
השיר נכלל בכמה אלבומים של קוני פרנסיס.
דוני ומארי אוסמונד הקליטו את השיר לאלבומם "I'm Leaving It All Up to You" ‏(1974).
ג'ורג' האריסון הקליט לשיר גרסת בלוז רוק, שיצאה לאור ב־1977 כסינגל השלישי מאלבומו "Thirty Three & 1/3" ‏(1976).
הלהקה קצרת הימים "אואזיס" (אנ') (משנות ה־80) הקליטה לשיר גרסה, שנכללה באלבומם היחיד, "Oasis" ‏(1984).
הזמרת הקנדית אן מארי (אנ') כללה את השיר באלבומה "Croonin'" ‏(1993).
ניל דיימונד הקליט לשיר גרסה, שנכללה באלבומו "The Movie Album: As Time Goes By" ‏(1998).
הזמרת דינה מרטין (אנ') הקליטה את השיר לאלבומה "Destination Moon" ‏(2013) כדואט עם אביה, דין מרטין, שמצידו הקליט גם הוא את השיר בעבר לאלבומו "This Time I'm Swingin'!"‏.
הלהקה השוודית "Benny Anderssons orkester" (אנ') כללה את השיר בתקליטור ההופעה הראשון שלהם, "BAO på turné" (אנ') ‏(2006).
מיקומי שיא במצעדים > מצעדים שבועיים

גרסת בינג קרוסבי וגרייס קלי
|   ‏‏‏  מצעדים שבועיים (1956–1957)> מדינה |   ‏‏‏  מצעדים שבועיים (1956–1957)> מצעד |   ‏‏‏  מצעדים שבועיים (1956–1957)> מיקום שיא |   ‏‏‏  מצעדים שבועיים (1956–1957)>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  ארצות הברית | בילבורד הוט 100 | 3 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 19 |  |
גרסת ריצ'רד צ'מברלין
|   ‏‏‏  מצעדים שבועיים (1963)> מדינה |   ‏‏‏  מצעדים שבועיים (1963)> מצעד |   ‏‏‏  מצעדים שבועיים (1963)> מיקום שיא |   ‏‏‏  מצעדים שבועיים (1963)>  |
| --- | --- | --- | --- |
|  ארצות הברית | בילבורד הוט 100 | 98 |  |
|  הממלכה המאוחדת | מצעד הסינגלים הבריטי | 30 |  |
גרסת שאקין סטיבנס
|   ‏‏‏  מצעדים שבועיים (1988)> מדינה |   ‏‏‏  מצעדים שבועיים (1988)> מצעד |   ‏‏‏  מצעדים שבועיים (1988)> מיקום שיא |   ‏‏‏  מצעדים שבועיים (1988)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 23 |  |
גרסת אלטון ג'ון וקיקי די
|   ‏‏‏  מצעדים שבועיים (1993–1994)> מדינה |   ‏‏‏  מצעדים שבועיים (1993–1994)> מצעד |   ‏‏‏  מצעדים שבועיים (1993–1994)> מיקום שיא |   ‏‏‏  מצעדים שבועיים (1993–1994)>  |
| --- | --- | --- | --- |
|  אוסטריה | Ö3 אוסטריה טופ 40‏ | 22 |  |
|  אוסטרליה | מצעד הסינגלים האוסטרלי | 34 |  |
|  איסלנד | הפלייליסט | 7 |  |
|  אירופה | אירופה הוט 100 | 4 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 56 |  |
|  ארצות הברית | מצעד השירים העכשוויים למבוגרים | 21 |  |
|  גרמניה | GfK – טופ 100 | 38 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 2 |  |
|  פורטוגל | מצעד הסינגלים הפורטוגזי | 10 |  |
|  פלנדריה | אולטראטופ 50 | 4 |  |
|  צרפת | SNEP | 19 |  |
|  קנדה | קנדה הוט 100 | - |  |
|  קנדה | Top RPM Singles | 12 |  |
|  קנדה | מצעד מוזיקה עכשווית למבוגרים של מגזין RPM | 8 |  |
|  שווייץ | המצעד השווייצרי | 11 |  |
מיקומי שיא במצעדים > מצעדי סוף שנה

גרסת בינג קרוסבי וגרייס קלי
|   ‏‏‏  מצעדים שנתיים (1957)> מדינה |   ‏‏‏  מצעדים שנתיים (1957)> מצעד |   ‏‏‏  מצעדים שנתיים (1957)> מיקום שיא |   ‏‏‏  מצעדים שנתיים (1957)>  |
| --- | --- | --- | --- |
|  אוסטרליה | מצעד הסינגלים האוסטרלי | 8 |  |
|  ולוניה | אולטראטופ 40 | 4 |  |
|  פלנדריה | אולטראטופ 50 | 4 |  |
גרסת אלטון ג'ון וקיקי די
|   ‏‏‏  מצעדים שנתיים (1993)> מדינה |   ‏‏‏  מצעדים שנתיים (1993)> מצעד |   ‏‏‏  מצעדים שנתיים (1993)> מיקום שיא |   ‏‏‏  מצעדים שנתיים (1993)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 29 |  |
|   ‏‏‏  מצעדים שנתיים (1994)> מדינה |   ‏‏‏  מצעדים שנתיים (1994)> מצעד |   ‏‏‏  מצעדים שנתיים (1994)> מיקום שיא |   ‏‏‏  מצעדים שנתיים (1994)>  |
| --- | --- | --- | --- |
|  אירופה | אירופה הוט 100 | 77 |  |
|  ולוניה | אולטראטופ 40 | 63 |  |
|  פלנדריה | אולטראטופ 50 | 63 |  |
|  קנדה | קנדה הוט 100 | - |  |
|  קנדה | Top RPM Singles | 90 |  |
|  קנדה | מצעד מוזיקה עכשווית למבוגרים של מגזין RPM | 78 |  |
נתוני מכירות

| מדינה | הסמכה | יחידות מאושרות / מכירות |
| --- | --- | --- |
| ארצות הברית גרסת בינג קרוסבי וגרייס קלי | זהב | 500,000^ |
| הממלכה המאוחדת (BPI) גרסת אלטון ג'ון וקיקי די | כסף | 200,000^ |
^אומדן היחידות המופצות מבוסס על הסמכת הסינגל בלבד
בתרבות הפופולרית

"True Love" הוא שם היאכטה שבו שט לירח דבש זוג מהמחזה סיפור פילדלפיה (אנ'), עליו התבסס הסרט המוזיקלי "החברה הגבוהה".
בינג קרוסבי רכש לימים יאכטה באורך 55 רגל (16.76 מטר), אותה כינה "True Love".
ביאורים

↑  פסקול הסרט "החברה הגבוהה".
↑  תרומתה של קלי לשיר מצומצמת: היא מצטרפת לקרוסבי רק בפזמון החוזר האחרון בשיר. אף על פי כן, היא שותפה בקרדיט לשיר.
↑  (The Osmonds)‏ (Marie Osmond) ‏(Donny Osmond).
אדלגונדה, נסיכת בוואריה (1870–1958)

אדלגונדה, נסיכת בוואריה (בגרמנית: Adelgunde von Bayern, ‏17 באוקטובר 1870 - 4 בינואר 1958), הייתה בתו של לודוויג השלישי, מלך בוואריה ואשתו של וילהלם, נסיך הוהנצולרן.
ביוגרפיה

אדלגונדה נולדה ב-17 באוקטובר 1870 במינכן, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. בשנת 1913 עלה אביה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה.
ב-20 בינואר 1915 התחתנה אדלגונדה עם וילהלם, נסיך הוהנצולרן, שהיה אלמן מאשתו הראשונה מריה תרזה, נסיכת שתי הסיציליות. לבני הזוג לא נולדו ילדים, ובשנת 1927 מת וילהלם. לאחר מותו השקיעה אדלגונדה את זמנה בבוטניקה, בספרות ובמוזיקה, וב-4 בינואר 1958 מתה אדלגונדה בביתה בזיגמרינגן.
אבי לובין

| --- | --- |

אבי לובין
 לידה:  31 ביולי 1977 (בן 47)
 לאום:  ישראל
 מקום לימודים:  אוניברסיטת תל אביב 
 תחום יצירה:  אוצר וחוקר אמנות עכשווית
 
אבי לובין (נולד ב-31 ביולי 1977) הוא אוצר וחוקר ישראלי בתחום האמנות העכשווית. ביולי 2023 מונה לאוצר המשכן לאמנות בעין חרוד. לפני כן שימש במשך חמש שנים האוצר של גלריית המדרשה הירקון 19. עורך מייסד שותף של מגזין האמנות תוהו.
ביוגרפיה

לובין אצר תערוכות יחיד וקבוצתיות רבות בחללים ציבוריים ופרטיים, במוזיאונים ובחללים אלטרנטיביים בישראל ומחוצה לה, בין היתר במוזיאון תל אביב, בגלריה האוניברסיטאית ע”ש שרייבר באוניברסיטת תל אביב, ב-apexart, ניו יורק, בגלריה הלאומית של קוסובו, ב-Kunstverein Kunsthaus בפוטסדאם, בגלריית ת (א)עשייה בסדנאות האמנים ירושלים, בגלריה שלוש ובזומר אמנות עכשווית.
בשנת 2014 הקים יחד עם לאה אביר את מגזין האמנות ״נמל״ במוזיאון חיפה לאמנות, אך המגזין נסגר בסמוך להשקתו. ב-2015 הקים עם אביר את מגזין האמנות המקוון ״תוהו״, הרואה אור בשלוש שפות: עברית, ערבית ואנגלית. ביוני 2018 מונה לאוצר גלריית המדרשה – הירקון 19.ביולי באותה שנה נבחר יחד עם האמנית איה בן רון לייצג את ישראל בביתן הישראלי בביאנלה ה-58 בוונציה, 2019, שם הציגו את התערוכה ״בית חולים שדה X״.
לובין סיים את לימודי התואר השני באוניברסיטת תל אביב בשנת 2009. בין השנים 2013–2018 שימש כמרכז הלימודים העיוניים בתוכנית ללימודי המשך באמנות בפקולטה לאמנויות – המדרשה, המכללה האקדמית בית ברל. מאמריו התפרסמו בכתבי עת אקדמיים, מגזינים, מונוגרפיות וקטלוגים בהם The American Journal of Psychoanalysis, "עת לאקאן", "מטעם" ו-NY Arts Magazine. כן שימש לובין מרצה אורח במוסדות אקדמיים בעולם, כמו בית הספר לאמנות חזותית (SVA) בניו יורק ובאוניברסיטת פוטסדאם למדעים שימושיים (Fachhochschule Potsdam) בגרמניה.
בן זוגו של לובין הוא האמן תומר ספיר.
תערוכות באוצרותו > אוצר גלריית המדרשה - הירקון 19

2018 – חקירות - שלוש תערוכות יחיד: דוד ריב, עידו גורדון ואיגנס קרונגלביציוס
2018 – סאקרום, עָצֶה - תערוכת יחיד לאמנית תמר גטר
2018 – שבעה טקסים לשינוי מצב הרוח - תערוכה קבוצתית בהשתתפות הדסה גולדויכט, שרון גלזברג, האני ח'טיב, אסי משולם, כרם נאטור ואיה צייגר, אנריקה רמירז, ותנועה ציבורית
תערוכות באוצרותו > אוצר עצמאי

״שמיים פתוחים״, התערוכה המרכזית במסגרת אירועי ״אוהבים אמנות. עושים אמנות״ בתל אביב
2019 – בית חולים שדה X – של האמנית איה בן רון בביתן הישראלי, הבינאלה ה-58 של ונציה
2018 – הממלכה הקסומה - תערוכה קבוצתית בהשתתפות: בת חן אברמוביץ', מירוסלב בלקה, גיא גולדשטיין, חמודי ג'נאם, מארק דיון, אורי הולבן, אתי יעקובי, אורית ישי, ארז ישראלי, פול מקארתי, מיכל נאמן, רועי רוזן, נטעלי שלוסר. מוזיאון בית אורי ורמי נחושתן
2018 – Mixed Chromosome – תערוכה קבוצתית ובה עבודות העוסקות בתאומים בהשתתפות: גיא און וג'קלין פערל, כרם נאטור, תומר ספיר. MOM ART SPACE, המבורג, גרמניה
2018 – ערפל – תערוכה קבוצתית בהשתתפות האמנים Albert Allgaier ,Driton Selmani ,Fatmir Mustafa-Karllo ,Gazmend Ejupi, Luan Bajraktari. הגלריה הלאומית של קוסובו, פרישטינה
2018 – משהו קרה לנו, אבא – תערוכת יחיד לתומר ספיר, גלריה שלוש, תל אביב
2017 – ספק חשיכה, ספק אינה חשיכה - תערוכת יחיד לאמן אודי צ'רקה. גלריה גבעון, תל אביב
2016 – בית ספר לאמנות – תערוכה לציון 70 שנה להקמת המדרשה לאמנות, בהשתתפות: מיכל נאמן, דגנית ברסט, גבי קלזמר, רועי רוזן, אנג'לה קליין, מירי סגל, אניסה אשקר, ציבי גבע, פיליפ רנצר, בן הגרי, שחר יהלום, עינת עמיר, ראפת חטאב, נועה גרוס, אורי נועם, דור זליכה לוי, הינדה וייס, ליאור שביל ואחרים. ביתן הלנה רובינשטיין, מוזיאון תל אביב לאמנות
2016 – Circular Movements – תערוכה קבוצתית בהשתתפות: מירוסלב בלקה, ג'ני ברוקמן, רועי ויקטוריה חפץ, תומאס הירשהורן, רגנאר קיארטנסון ותומר ספיר. Kunstverein Kunsthaus, פוטסדאם
2015 – חצי ירח חצי שמש - תערוכת יחיד לאמנית אורית ישי, גלריה ת (א)עשייה, סדנאות האמנים תלפיות, ירושלים (קטלוג)
2014 – The Hidden Passengers – תערוכה קבוצתית בהשתתפות: מארק דיון (Dion), מיכאל הופפל (Hoepfel) וג'ני מישל (Michel), פייר וויג (Huygue), רוקסי פיין (Paine), תומר ספיר וגווידו ון דר ורווה (Van der Werve). ניו יורק, apexart (קטלוג)
2014 – ימים אפלים – תערוכה קבוצתית בהשתתפות מירוסלב בלקה, ג'ני ברוקמן, נועה גיניגר, רועי ויקטוריה חפץ, ריאן טרקרטין, מיכל נאמן, תומר ספיר (קטלוג: מסת"ב  9789657160404). הגלריה האוניברסיטאית לאמנות, אוניברסיטת תל אביב
2013 – שריד – תערוכה זוגית לגדעון גכטמן ומירי סגל (קטלוג), הכוללת עבודה משותפת לשניים שנוצרה חמש שנים לאחר מותו של גכטמן. סדנאות האמנים, ירושלים
2012 – טרה אינקוגניטה - תערוכת יחיד לאמן תומר ספיר. גלריה שלוש, תל אביב
2012 – אנטרופיה – תערוכה משולשת לגיא גולדשטיין, רועי ויקטוריה חפץ והילה טוני נבוק (קטלוג). גלריית ת (א)עשייה, סדנאות האמנים ירושלים
2011 – The End of History – תערוכה קבוצתית בהשתתפות אלונה רודה, דגמר ראוואלד (Rauwald), גסטון צבי איצקוביץ, גיא גולדשטיין, האנס שטוצר (Stuetzer), ג'ני מישל (Michel), מיכאל הופפל (Hoepfel), ניר אלון, נועה גיניגר, רועי ויקטוריה חפץ, תומאס באלדשווילר ותומר ספיר. Künstlerhaus Speckstraße and Kutscherhäuser, המבורג
2011 – עבודת הכנה – תערוכה קבוצתית בהשתתפות גדעון גכטמן, משה גרשוני, מיכל הלפמן, שחר יהלום, שחר פרדי כסלו, אוהד מרומי ותומר ספיר. זומר אמנות עכשווית, תל אביב
2010 – פרדוקס הסבא – תערוכה קבוצתית בהשתתפות גסטון צבי איצקוביץ, גיא גולדשטיין, נועה גיניגר ותומר ספיר. הוצגה בגלריה שלוש, תל אביב ואז ב־On-Off Art Projects, המבורג
פרסומים

לובין, אבי. "משחק חברתי, קצת חענדלך, קצת מיניות" בתוך רג'ואן שטאנג, סיון וחזן, נועה, "תרבות חזותית בישראל". תל אביב: הקיבוץ המאוחד ורמת גן: מכללת שנקר, מסת"ב 9789650208271. עמ' 256–259.
לובין, אבי. ״ימים אפלים״. תל אביב: הגלריה האוניברסיטאית לאמנות ע"ש גניה שרייבר ויד מישל קיקואין, אוניברסיטת תל אביב, 2014, 130 עמ'. ISBN 9789657160404
Lubin, Avi. From Political Action to Depoliticizing Politics: Hannah Arendt, Tali Fahima and the Encounter Between Politics and Israeli Criminal Law. Tel Aviv: Tel Aviv University (MA Thesis), 2009.
Lubin, Avi. "Society’s Symbolic Order and Political Trials: Toward Sacrificing the Self for the “Big Other”. American Journal of Psychoanalysis 65.4 (2005): 367–379. ISSN 0002-9548 (print)
הערות שוליים

↑  יובל סער, אבי לובין: אוצר המשכן לאמנות עין חרוד, באתר מגזין פורטפוליו, ‏2023-07-26
↑  שני ליטמן, מגזין אמנות חדש רוצה לבטל את החלוקה בין החוקרים, למבקרים ולאמנים, באתר הארץ, 24 באוגוסט 2015
↑  מיה אשרי, אבי לובין יהיה אוצר גלריה המדרשה – הירקון 19, באתר הארץ, 4 ביוני 2018
↑  מיה אשרי, האמנית איה בן רון והאוצר אבי לובין ייצגו את ישראל בביאנלה בוונציה, באתר הארץ, 1 ביולי 2018
↑  Lubin, Avi. From Political Action to Depoliticizing Politics: Hannah Arendt, Tali Fahima and the Encounter Between Politics and Israeli Criminal Law. Tel Aviv: Tel Aviv University (MA Thesis), 2009.
↑  אבי לובין באתר המכללה האקדמית בית ברל
↑  התערוכה Mixed Chromosome באתר MOM ART SPACE - Fabrique im Gängeviertel, המבורג (בגרמנית)
↑  ריאיון עם האמן Driton Selmani באתר Kosovo 2.0 (באנגלית)
↑  ענת ברזילי, גידול ילדים כאקט חתרני: תערוכה על משפחה עם שני אבות, באתר כלכליסט, 1 בינואר 2018
↑  התערוכה ״בית ספר לאמנות״ באתר מוזיאון תל אביב לאמנות
↑  התערוכה "Circular Movements" באתר Kunstverein Kunsthaus Potsdam
↑  קטלוג התערוכה "חצי ירח חצי שמש" בגלריה ת(א)שייה בסדנאות האמנים, ירושלים
↑  אבי לובין, ״הנוסעים הסמויים״, מתוך ״שירת המדע – שנתון לספרות, אמנות ומדע״, 2015 ISBN 978-965-91663-9-8, עמ' 98–101. רחובות: מכון ויצמן למדע (גרסה דיגיטלית באתר apexart)
↑  התערוכה "ימים אפלים" באתר אוניברסיטת תל אביב
↑  אבי לובין, טקסט קטלוג התערוכה ״שריד״, ערב רב, 4 בנובמבר 2013
↑  התערוכה ״אנטרופיה״ באתר סדנאות האמנים ירושלים
↑   עמוד התערוכה ״The End of History״ בתאריך 14 במרץ 2016, בארכיון האינטרנט
↑  התערוכה ״עבודת הכנה״ באתר גלריה זומר אמנות עכשווית (באנגלית)
↑  התערוכה ״פרדוקס הסבא״ באתר גלריה שלוש (באנגלית)
↑  התערוכה ״פרדוקס הסבא״ באתר On-Off Art Projects (בגרמנית)
| --- | --- |
בקרת זהויות :  NLI: 987007516951905171  ISNI: 0000 0000 5452 1910  LCCN: no2008131633  VIAF: 7212128   WorldCat (עם VIAF): 7212128
Shea Butter Baby (שיר)

Shea Butter Baby הוא סינגל שהוקלט על ידי הזמרת-יוצרת האמריקאית ארי לנוקס בשיתוף הראפר האמריקאי ג'יי קול. השיר יצא לאור ב-26 בפברואר 2019, כסינגל השני מתוך אלבום הבכורה של ארי לנוקס, Shea Butter Baby, על ידי חברות התקליטים דרימוויל רקורדס ואינטרסקופ רקורדס.
רקע וכתיבה

השיר נכתב על ידי ארי לנוקס, ג'יי קול, אליט, שרום והופק על ידי אליט, שרום. השיר הוא בסגנון הרית'ם אנד בלוז העכשווי אשר משלב בתוכו את סגנון הראפ. כמו כן, השיר מסמפל את שירה של לנה דל ריי, "Young and Beautiful". השיר נכלל בפסקולו של הסרט "קריד 2".
בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-70 מיליון השמעות.
וידאו קליפ

הווידאו קליפ הנלווה שצולם לשיר, בוים על ידי בנט ג'ונסון והועלה לערוץ היוטיוב של ארי לנוקס ב-20 בפברואר 2019. הווידאו קליפ מתאר את העליות והמורדות של מערכת יחסים בין ארי לבן זוגה. קול מופיע גם באמצע הקליפ תוך שהוא שר את מילות השיר בזמן שהוא עומד בחלל פנוי עם לנוקס.
מיקומי שיא

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B למבוגרים | 26 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  ארי לנוקס, ג'יי קול, אליט, שרום
↑  Ari Lennox & J. Cole Are Smoother Than 'Shea Butter Baby' For 'Creed II: The Album' | SoulBounce | SoulBounce, www.soulbounce.com (באנגלית)
↑  Shea Butter Baby (with J. Cole), נבדק ב-2020-04-10
↑   Ari Lennox, J. Cole - Shea Butter Baby (Official Music Video), סרטון  באתר יוטיוב (אורך: 3:44)
↑  Ari Lennox And J. Cole Drop 'Shea Butter Baby' Video: Watch, Vibe, ‏2019-02-20 (באנגלית)
אברהם ממיסטבלוב

| --- | --- |
אין תמונה חופשית
 לידה:  1 באוקטובר 1921 צחינוואלי, גאורגיה הסובייטית 
 פטירה:  19 בנובמבר 2005 (בגיל 84) ישראל 
 מדינה:  ישראל, גאורגיה 
 מקום קבורה:  בית העלמין ירקון 
 
אברהם מַמִיסְטְבַלוֹב (בגאורגית: აბრამ მამისთვალოვი, תעתיק מגאורגית: אברהם מַמִיסְתְוַואלוֹב;‏ 1 באוקטובר 1921 – 19 בנובמבר 2005) היה סופר, מתרגם ועיתונאי יהודי-גאורגי.
ביוגרפיה

ממיסטבלוב נולד בצחינוואלי שבגאורגיה הסובייטית. עד לעלייתו ארצה בינואר 1974 כתב והוציא לאור בגאורגיה שבעה ספרים בבתי הוצאה ממלכתיים. חלק ניכר מיצירותיו נכתבו בנושאים יהודיים. בין היתר פרסם רומן רחב יריעה מחיי יהודי גאורגיה, ספרי שירה שתורגמו לרוסית ונודעו ברחבי ברית המועצות. עם עלייתו ארצה עסק בעיתונות ישראלית בשפה הגאורגית, ולאחר מכן עבד במשרד האוצר.
יצירותיו שתורגמו לעברית:
סיבוכים (1977, הוצאת עם הספר, תרגום גרשון בן אורן)
סיפורים ססגוניים (1984, הוצאת צ'ריקובר, תרגום דוידה קרול)
צל המוות: רומן מתח (1998, הוצאת שוכורה)
בשנת 1983 הקים ממיסטבלוב, יחד עם אחרים, את ההוצאה לאור "שוּכּוּרָה", שמטרתה העיקרית הייתה הוצאת ספרי קודש לאור עבור יוצאי גאורגיה בישראל ומחוצה לה. הספר הראשון שיצא לאור היה "סידור", ספר תפילות מלא באותיות גאורגיות. תרגום החומש, שנעשה על ידי שני מתרגמים נוספים, נסתיים בשנת 1990 וזכה לתהודה רבה. בשנת 1994 העניקה אגודת הסופרים של גאורגיה לתרגום פרס ממלכתי על שם מַצַ'בֶּלִי {על שם איוואנה מצ'בלי); בשנת 1995 הביא את הפרס לארץ נשיא גאורגיה אדוארד שוורדנדזה והעניק אותו באופן אישי למתרגמים.